Liggie-onnies is die beste – Ligbron
Liggie-onnies is die beste
Na afloop van die Msukaligwa 1 Circuit Prysuitdeling is nog drie Liggie-onnies as die beste in hul vakgebied gekroon.
Baie geluk aan me. Magdeli Bosman en me. Carinda Durandt met die toekenning as beste presterende onderwysers in Wetenskap, asook me. Lenerie Cilliers wat aangewys is as die beste presterende onderwyseres vir Biologie. Die Liggies het nou 7 onderwyseresse wat as die beste presterende onderwysers in hul onderskeie vakgebiede aangewys is.
Ligbron is proud to announce that three more teachers received accolades at the Msukaligwa 1 Price Giving ceremony. Mrs. Magdeli Bosman and Mrs. Carinda Durandt are the best performing teachers in Science and Mrs Lenerie Cilliers in Life Science.
This means that a total of 7 Ligbron teachers are the best performing teachers in their various subjects. Tekort aan ambulanse in Oos-Kaap | Netwerk24
Deur Lourens Schoeman 16 Julie 2018 22:30
Die Oos-Kaap het slegs 447 ambulanse, waarvan 200 tans nie padwaardig is nie. Dít terwyl die provinsie eintlik 656 ambulanse in ’n goeie werkende toestand moet hê.
Só sê Jane Cowly, DA-lid van die provinsiale wetgewer, gister in ’n verklaring.
Dié kritieke tekort aan ambulanse in die Oos-Kaap het al die lewens van siek pasiënte geëis, en daar is nog geen planne in plek om dié tekorte aan te vul nie.
“Pasiënte het al gesterf en vroue skenk die lewe aan die kant van die pad terwyl hulle wag vir ’n ambulans om op te daag. In baie gevalle moet families noodgedwonge hul dodelike siek familielede kilometers ver in kruiwaens stoot om hulle by die naaste kliniek te probeer kry,” lui die verklaring.
Cowly wys daarop dat die provinsie, volgens Helen Sauls-August, ANC-LUR vir gesondheid, oor 656 ambulanse in werkende toestand moet beskik om te voldoen aan die nasionale norm van een ambulans vir elke 10 000 mense.
Die vloot beskik egter oor slegs 447 ambulanse.
Boonop is altesame 200 hiervan volgens Sauls-August tans nie padwaardig nie. Sommige is vir weg herstelwerk, ander wag om afgeskryf te word, of om uit die vloot onttrek te word.
“Gevolglik is daar dus effektief slegs een ambulans vir elke 32 800 mense in die provinsie,” lui die verklaring.
“Dit ten spyte daarvan dat die menseregtekommissie al in 2015 die departement van gesondheid opdrag gegee het om aan hierdie norm te voldoen. Daar is geen planne in plek om die aantal ambulanse wat tekort is aan te vul nie, en ek daag die LUR (Sauls-August) uit om uit te spel watter stappe geneem gaan word om hierdie rampspoedige situasie om te keer,” aldus Cowly.
Cowly het bygevoeg dat in sommige landelike gebiede daar geen ambulanse is nie en dan kan dit ’n pasiënt tot R800 – die helfte van ’n maandelikse toelae – kos om ’n taxi te gebruik om by die naaste kliniek of hospitaal te kom.
Meer oor: Oos-Kaap | Tekort | Ambulanse
Wil ambulans help, toe klap skote